Sewe vas oor dwelms | Maroela Media
Sewe vas oor dwelms
Die dwelms waarop beslag gelê is. Foto: SAPD
Sewe mense is in hegtenis geneem nadat dwelms met 'n straatwaarde van R15 miljoen in 'n hotelkamer in Sandton gevind is, het die Valke Vrydag gesê.
Brig. Hangwani Mulaudzi, woordvoerder van die Valke, het gesê die polisie het Donderdag op 42kg se metamfetamien (tik) beslag gelê. Vier Nigeriërs en 'n Suid-Afrikaanse man en vrou is in hegtenis geneem.
Volgens Mulaudzi is daar ook 14kg tik in een van die verdagtes se motors gevind. Die polisie het op 'n voertuig beslag gelê. Die verdagtes, tussen 30 en 51 jaar oud, sal na verwagting Maandag in die Randburg-landdroshof verskyn.